CELEX: 62010TN0006
Language: da
Date: 2010-01-11 00:00:00
Title: Sag T-6/10: Sag anlagt den 11. januar 2010 — Sviluppo Globale mod Kommissionen

27.2.2010   
            
            
               DA
            
            
               Den Europæiske Unions Tidende
            
            
               C 51/47
            
         Sag anlagt den 11. januar 2010 — Sviluppo Globale mod Kommissionen
   (Sag T-6/10)
   2010/C 51/85
   Processprog: italiensk
   
      Parter
   
   
      Sagsøger: Sviluppo Globale GEIE (Rom, Italien) (ved avvocato F. Sciaudone, avvocato R. Sciaudone og avvocato A. Neri)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Beslutningerne af 10. november 2009 og af 26. november 2009 annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Denne sag er dels anlagt til prøvelse af Kommissionens beslutning af 10. november 2009, hvorved Kommissionen afviste virksomhedssammenslutningen ITAK’s (hvoraf sagsøgeren er medlem, og for hvem det skal udføre alle driftsmæssige og administrative aktiviteter) bud som led i udbudsbekendtgørelsen EUROPEAID/127843/D/SER/KOS vedrørende støtte til told- og skattemyndighederne i Kosovo, dels til prøvelse af Kommissionens beslutning af 26. november 2009 om ITAK’s anmodning om aktindsigt i den pågældende udbudsbekendtgørelses akter.
   Sagsøgeren har til støtte for sin påstand om annullation af beslutningen af 10. november 2009 påberåbt sig følgende:
   
               —
            
            
               Begrundelsespligten er tilsidesat, idet Kommissionen aldrig har givet oplysninger om det udvalgte buds kendetegn og fordel.
            
         
               —
            
            
               Kommissionen har tilsidesat sine forpligtelser i henhold til punkt 2.4.15 i Det Europæiske Fællesskabs »Praktiske vejledning vedrørende procedurer for kontrakter i forbindelse med ekstern bistand« samt den forpligtelse til omhu i de administrative opgaver, der påhviler Kommissionen. Det gøres i den forbindelse gældende, at sagsøgte nemlig ikke har levet op til kravene i bestemmelserne i den praktiske vejlednings punkt 2.4.15.
            
         
               —
            
            
               Der er anlagt et åbenbart urigtigt skøn af virksomhedssammenslutningen ITAK’s tekniske buds kvalitet, idet vurderingsudvalget fandt, at et bud afgivet af tre (told- og skatte-) myndigheder fra i alt tre medlemsstater i Den Europæiske Union var utilstrækkeligt og teknisk upassende.
            
         
               —
            
            
               Der er anlagt et åbenbart urigtigt skøn af det tilslagsmodtagende tekniske buds kvalitet. Det anføres i den forbindelse, at vurderingsudvalget har givet det bud, der var afgivet af en sammenslutning af computereksperter og med en teamleder, der tidligere havde fået middelmådige vurderinger af Kommissionen selv, ekstremt høje point.
            
         Sagsøgeren har til støtte for sin påstand om annullation af beslutningen af 26. november 2009 gjort følgende gældende:
   
               —
            
            
               Der foreligger en tilsidesættelse af artikel 7 i forordning nr. 1049/2001 (1), idet Kommissionen ikke har behandlet anmodningen om aktindsigt hurtigt, ikke har sendt en modtagelseskvittering og har fundet blot at kunne se bort fra anmodningen.
            
         
               —
            
            
               Der foreligger en tilsidesættelse af artikel 8 i forordning nr. 1049/2001, idet kommissionen ikke har behandlet virksomhedssammenslutningen ITAK’s nye anmodning hurtigt, heller ikke i dette tilfælde har sendt en modtagelseskvittering og endelig har fundet, at den kunne besvare anmodningen efter, at den fastsatte svarfrist var udløbet.
            
         
               —
            
            
               Der er sket en tilsidesættelse af de almene principper om aktindsigt fastsat i forordning nr. 1049/2001 og i retspraksis. Navnlig har Kommissionen ikke engang fremlagt de oplysninger, som tidligere var fremsendt til sagsøgeren.
            
         
               —
            
            
               Endelig har sagsøgeren gjort gældende, at sagsøgte har tilsidesat artikel 4, stk. 2, 3 og 6, i forordning nr. 1049/2001.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).